**3.PIELIKUMS**

Ogres novada pašvaldības domes

30.11.2023. sēdes lēmumam

(protokols Nr.19; 20.)

**Darba uzdevums Mājokļu attīstības tematiskā plānojuma izstrādei**

*Izdots saskaņā ar Ministru kabineta 2014.gada 14.jūlija noteikumu Nr.628 “Noteikumi par pašvaldību teritorijas attīstības plānošanas dokumentiem” 128.punktu*

**Darba uzdevuma saturs**

**1. Tematiskā plānojuma izstrādes nepieciešamības pamatojums, mērķis;**

**2. Tematiskā plānojuma izstrādes uzdevumi;**

**3. Tematiskā plānojuma izstrādē iesaistāmie nozares eksperti;**

**4. Iesaistāmās institūcijas;**

**5. Tematiskā plānojuma saturs;**

**6.** **Institūciju saraksts, no kurām saņemami nosacījumi tematiskā plānojuma izstrādei un no kurām pieprasāmi atzinumi;**

**7. Plānotie sabiedrības līdzdalības pasākumi;**

**8. Tematiskā plānojuma izstrādes plāns un provizoriskie izpildes termiņi**.

1. **Tematiskā plānojuma izstrādes nepieciešamības pamatojums, mērķis**

Ogres novada ilgtspējīgas attīstības stratēģijas 2022.–2034.gadam[[1]](#footnote-1) (turpmāk – Stratēģija) otrais stratēģiskais mērķis ir *Ogres novada demogrāfija iegūst ilgtspējīgu raksturu*. Stratēģijas trešais stratēģiskais mērķis paredz mājsaimniecībām nepieciešamo pakalpojumu ērtu pieejamību.

Atbilstoši Pašvaldību likuma 4.panta pirmās daļas 10.punktam viena no pašvaldības autonomajām funkcijām ir veicināt dzīvojamā fonda veidošanu un uzturēšanu un modernizēšanu.

Kvalitatīva un mūsdienu prasībām atbilstošā mājokļa pieejamība ir aktuāla problēma Latvijas valsts mērogā. Saskaņā ar Ekonomikas sadarbības un attīstības organizācijas (OECD) projekta “Mājokļu pieejamība Latvijā” ietvaros veiktā pētījuma rezultātiem[[2]](#footnote-2) 34 % Latvijas mājsaimniecību dzīvo pārapdzīvotos mājokļos, kas ir augstākais rādītājs OECD valstu vidū.

Ērts ģeogrāfiskais izvietojums, tuvums galvaspilsētai, tehniskās un sociālās infrastruktūras nodrošinājums un kvalitatīva dzīves vide ir viena no Ogres novada konkurences priekšrocībām jaunu iedzīvotāju piesaistei.

Jaunajā Ogres novada teritorijas plānojumā svarīgi nodrošināt priekšnoteikumus kvalitatīvu un dažādu iedzīvotāju grupu prasībām atbilstošu mājokļu attīstībai.

Tematiskā plānojuma *izstrādes mērķis* – radīt priekšnoteikumus kvalitatīva un dažādu sociāli demogrāfisko grupu vajadzībām atbilstošā mājokļa nodrošināšanai.

Tematiskais plānojums tiek izstrādāts vienlaicīgi Ogres novada teritorijas plānojuma izstrādes ietvaros *veicamajām izpētēm un 7 pārējo tematisko plānojumu* izstrādi. Tematiskie plānojumi tiks izmantoti Stratēģijā noteikto ilgtermiņa prioritāšu, telpiskās perspektīvas un vadlīniju integrēšanai izstrādes stadijā esošajā Ogres novada teritorijas plānojumā.

1. **Tematiskā plānojuma izstrādes uzdevumi**
   1. Sniegt Ogres novada mājokļu apstākļu raksturojumu.
   2. Noteikt mājokļu attīstības iespējas, pamatojoties uz sociāli-ekonomiskās situācijas prognozēm (t.sk. demogrāfisko), izvērtējot mājokļu piedāvājumu un pieprasījumu pārējās Latvijas pašvaldībās. Identificēt Ogres novada pilsētu un ciemu kā dzīves vietu konkurences priekšrocības.
   3. Izvirzīt prioritātes jaunu mājokļu attīstības jomā, definējot attīstāmos mājokļu tipus un izvietojumu, nodrošinot pieejamību un atbilstību dažādu sociāli demogrāfisko iedzīvotāju grupu vajadzībām, izstrādājot mājokļu standartu (izvirzīto prasību kopums optimālo apstākļu nodrošināšanai pastāvīgai dzīvošanai, t.sk. optimālā vienības minimālā platība), kas palielinātu Ogres novada kā augstvērtīgas dzīves vietas konkurences priekšrocības.
   4. Noteikt nepieciešamos pasākumus dzīvojamā fonda kvalitātes uzlabošanai, nosakot prioritātes un iespējamās procedūras risinājumu īstenošanai.
   5. Izstrādāt priekšlikumus Ogres novada teritorijas plānojuma funkcionālajam zonējumam un Teritorijas izmantošanas un apbūves noteikumiem, t.sk. izstrādāt prasības dzīvojamās apbūves veidošanai katrā funkcionālajā zonā saskaņā ar noteikto mājokļa standartu, ievērojot arhitektoniski telpisko struktūru, esošo un plānoto infrastruktūru.
   6. Tematiskā plānojuma risinājumiem jābūt sasaistītiem ar pārējiem Ogres novada teritorijas plānojuma izstrādes ietvaros izstrādājamajiem tematiskajiem plānojumiem.

# Tematiskā plānojuma izstrādē iesaistāmie nozares eksperti

* 1. Izveidot un koordinēt darba grupu tematiskā plānojuma izstrādei, tās sastāvā iekļaujot
     1. sertificētu nekustamā īpašuma vērtētāju, telpisko plānotāju, sertificētu arhitektu, vides speciālistu;
     2. Ogres novada pašvaldības Centrālās administrācijas Attīstības un plānošanas nodaļas, Ogres novada Būvvaldes un Nekustamo īpašumu pārvaldes nodaļas speciālistus.
  2. Tematiskā darba grupa tiekas vismaz 2 reizes, pildot šādus uzdevumus:
     1. esošās situācijas analīze, pamatojoties uz veiktajām izpētēm;
     2. nosacījumu izstrāde Ogres novada teritorijas plānojuma Teritorijas izmantošanas un apbūves noteikumiem.

1. **Iesaistāmās institūcijas**

Nav noteiktas.

1. **Tematiskā plānojuma saturs**
   1. Paskaidrojuma raksts;
   2. Grafiskā daļa;
   3. Priekšlikumi Ogres novada teritorijas plānojuma Teritorijas izmantošanas un apbūves noteikumiem.
2. **Institūciju saraksts, no kurām saņemami nosacījumi tematiskā plānojuma izstrādei un no kurām pieprasāmi atzinumi**

Nav noteiktas.

# Plānotie sabiedrības līdzdalības pasākumi

Tematiskā plānojuma redakcija nododama publiskajai apspriešanai uz 30 dienām, nodrošinot materiālu pieejamību Ogres novada pašvaldības Centrālās administrācijas ēkā un pilsētu un pagastu pārvalžu ēkās, kā arī ievietojot tos pašvaldības tīmekļa vietnē un Teritorijas attīstības plānošanas informācijas sistēmā (TAPIS). Minētajā termiņā sabiedrības viedokļu uzklausīšanai organizējama publiskās apspriešanas sanāksme.

# 8. Tematiskā plānojuma izstrādes plāns un provizoriskie izpildes termiņi

Tematiskais plānojums izstrādājams saskaņā ar Ogres novada pašvaldības domes 2023.gada 30.novembra lēmuma “Par Ogres novada teritorijas plānojuma izstrādes uzsākšanu” 1.pielikuma “Darba uzdevums Ogres novada teritorijas plānojuma izstrādei” 5.punktā noteikto laika grafiku.

1. <https://tapis.gov.lv/tapis/lv/downloads/153036> [↑](#footnote-ref-1)
2. <https://issuu.com/oecd.publishing/docs/latvia_housing_report_web-1> [↑](#footnote-ref-2)